UN BREVIAR AL ELIBERĂRII DUHULUI: 
ANTOLOGIA PARADOXISMULUI INTERNAŢIONAL”, 
alcătuită de FLORENTIN SMARANDACHE 



A apărut volumul şapte al Antologiei Paradoxismului Internaţional/SEVENTH 
INTERNATIONAL ANTHOLOGY ON PARADOXISM - 2012 (The Educaţional Publisher 
Inc. 1313 Chesapeake Ave., Columbus, Ohio 432 12, USA), antologie realizată de nimeni altul 
decât de iniţiatorul Mişcării Paradoxiste Internaţionale: FLORENTIN SMARANDACHE. 
Deci: Anthologist - Florentin SMARANDACHE, Editorial design and processing (USA) - Ion 
URDA, Cover by Ion URDA, after a painting by Florin SCURTU (România). 

“Contributorii” \a aeastă ANTOLOGIE-EVENIMENT EDITORIAL MINDIAL/The 
contrib ors to this anthology are: 

- from Chile: Pablo NERUDA; 

- from Germany: Bei nd HUTCHENREURTHER; 

- from India: B. VENKATESWARA RAO; 

- from Israel: Morel ABRAMOVICI; 

- from Romania: George ANCA, Marian APOSTOL, 

Adrian BOTEZ, Gheorghe BURDUŞEL, Eugen EVU, 

Sergiu GĂBUREAC, Dumitru HURUBĂ, Liviu-Florin 
JIANU, Ion MARINESCU - PUIU, Mircea MONU,Doru 
MOTOC, Janet NICĂ, Gheorghe NICULESCU - URICANI 
Octavian PALER, Tudor PĂROIU, Ion PĂTRAŞCU, 

Marinela PREOTEASA, Andrei RADU, Puiu RĂDUCAN, 

Adriana STOENESCU, Ion URDA; 

- from U.S.A.: Tom DEIKER, Greg HALL, Kyle 
REVERAL, Wm MEYER, Mary Ellen WALSH, Eric 
PIERZCHALA, Peter SPECKER - TWIXT, Florentin 
SMARANDACHE 

Această Carte-Monument/EVENIMENT EDITORIAL MONDIAL conţine (pe lângă un vast 
Cuprins, aparţinând lui FLORENTIN SMARANDACHE) - şase capitole (şi nenumărate 
subcapitole!) - dintre care, unele, fie şi numai prin formularea/enunţarea titlului/subtitlului lor, 
stârnesc un interes (şi un haz subiacent!) deosebit/e: 

I-DESPRE PARADOXISM (aici cuvântează, teoretizând, întru re-explicarea, graduală şi pe- 
ndelete, a curentelor/noţiunilor de PARADOXISM - precum şi pe aceea, legată funcţional de 
prima - de NEUTROSOFIE, printr-un interviu/dialog, între FLORENTIN SMARANDACHE 

- promotorul curentului PARADOXIST, şi TUDOR PĂROIU - filosoful curentului 
PARADOXIST: F.S.: “ Neutrosofia se bazează pe partea comună a părţilor necomune, 
pe faptul că <A> şi <antiA> şi <neutA> au intersecţie nevidă...”): Filozofia modernă şi 
paradoxismul - Neutrosofiaca reflectare a realităţii neconvenţionale - dialog F.Smarandache- 
T.Păroiu+ Neutrosophy; apoi, MARINELA PREOTEASA: Cronică la Antologia a Vl-a 
paradoxistă (cf. F.Smarandache: “în cele 231 pagini întâlnim paradoxişti din toate colţurile 

lumi, cei mai mulţi români, doar ai noştri îşi permit să fredoneze pe valurile emigrării : "Fie 
pâinea cât de rea, /tot ţi-o fură cineva! ”( ...)Paradoxismul englezesc, albanez, bengalez 
condimentează antologia şi de neneglijat este folclorul românesc paradoxist, dacă mai marii 
ţării ar fi plecat urechea la câte o coasă sau horă, cum dau sfaturi strămoşii, cu umor, din cele 
mai vechi timpuri, de pe vremea invadării de către romani, mongoli, turci... a liniştii vetrelor şi 
pădurilor dace, mai târziu române... nu s-ar mai făli pe plaiurile noastre: hoţia, frica şi 
ruşinea, iar români ar hori cu paradoxuri pe la nunţi şi botezuri numai cuinei ştiu”)', EUGEN 
EVU - Despre paradoxism şi neutrosofie ( paradoxul este o caracteristică a scrierilor 
gnostice”, scrie marele filosof elveţian Cari Gustav Jung — „Imaginea omului şi imaginea lui 
Dumnezeu”. Irecognoscibilul este mai apreciat (accesibil, n.n.) - decât absenţa echivocului, 
pentru că absenţa acestuia „sfâşie taina obscurităţii lui şi îl prezintă astfel ca pe ceva 
cunoscut”. Aceasta este o uzurpare care ispiteşte intelectul uman la hybris, întrucât dă iluzia 
că ar fi ajuns deja, printr-un act de recunoaştere (adeverire, n.n.) - în posesia misterului 
transcendent şi că l-ar fi „înţeles”. Aşadar, paradoxul corespunde unei trepte superioare a 
intelectului şi redă mai fidel situaţia reală, tocmai pentru că nu reprezintă ceea ce nu poate fi 
cunoscut, în mod abuziv, drept ceva cunoscut sau: “ Dacă tu ai cunoaşte suferinţa, ai avea 
nesuferinţa” este un fragment pur ENUNŢ PARADOXIST atribuit lui Hristos de către 
„Faptele lui Ioan”. Noul Testament are un stil absolut antitetic-paradoxal, deseori neepurat 
de paradigma - spiritul Evangheliilor reţinute selective de unii apostoli, reminiscenţe ce sună 
straniu: „Nu ne duce pe noi în ispită ” (Matei, 10, 16). Tatăl iubitor apare aici ca ispititor - 
diavolesc!, devreme ce ar face aşa ceva cu Fiul Său, dar şi al Omului, n.n.). Sau „Fiţi înţelepţi 
ca şerpii” ( Ioan 10, 34); „ Voi sunteţi Dumnezei” (Fuca, 6,4)... Paradoxal este şi enunţul 
„Cine e aproape de mine, e aproape de foc”, sau „Căci nimic nu este ascuns care să nu se 
vrea a fi descoperit”(Matei, 10, 26)... ş.a. ); DOINA DRĂGUŢ - Plecarea în literatură ; 
Năstuşnicitelnic ); 

II-PARADOXISMUL PE MAPAMOND (unnând înşiruirea, în ordine strict alfabetică, a acelor 
scriitori, mai celebri, precum PABLO NERUDA, BERND HUTCHENREURTHER, 
OCTAVIAN PALER, GEORGE ANCA, EUGEN EVU etc., sau mai obscuri - a căror operă 
se socoteşte, de către FLORENTIN SMARANDACHE, că ar intra, voluntar sau involuntar, 
riguros-programatic sau nu, sub zodia PARADOXISMULUI: Pablo NERUDA (Chile); “ Dacă 
va fi să plângi, plângi de bucurie/Dacă va fi să minţi, minte în privinţa vârstei tale/Dacă va fi 
să înşeli, înşeală-ţi stomacul/Dacă va fi să pierzi, pierde-ţi frica Bernd 
HUTCHENREURTHER (Germania), B. VENKATESWARA RAO (India), Morel 
ABRAMOVICI (Israel): “Unii rămân cu dreptatea, alţii cu câştigul. De multe ori oamenii îşi 
ascund satisfacţia prin masca regretului. Eu nu am timp să-mi pierd timpul ' ; George ANCA 
(România): “ Maica Domnului te rog/nu mă face inorog/nu mă bate Dumnezeu/la Prislop la 
Feredeu/toate cele şapte/laude zi noapte Marian APOSTOL (România), Adrian BOTEZ 
(România), Gheorghe BURDUŞEL (România): “Eu dacă-s dac/Am tact şi tac/în parc eu par/O 
bară-n bar Eugen EVU (România): “Tradusă în biblia ortodoxă, dar şi altele, sintagma de 
„balegă de om”, pentru eventual excremente, dă impresia că el, omul, e o vită. Paradoxal, cei 
mai mulţi sunt chiar boi, vaci sau junincL..”; Sergiu GĂBUREAC (România), Dumitru 
HURUBĂ (România): “ Editoriale neutrosofice probabilistic 1) Dan Iosif Maxime şi cugetări 
de pe vremea când eram parlamentar PSD, ediţie de lux, cu amănunte. Prefaţa este semnată de 
un colectiv de muncitori-strungari de la fostul IMGB.. 2) Traian Băsescu, Opere complete, 
ediţie de autor, Cum am învăţat eu carte... Vol.l : “Când văd vreun dascăl, îmi vine să...” etc.- 

sau: “Ce alegi, şi ce culegi... Eu mă tem - vă spun frumos -/Că la urne, cât e veacul / Eu votez 
Iisus Hristos,/Dar îl văd ales pe dracull... 25 aprilie 2012”; Liviu-Florin JIANU (România), 
Ion MARINESCU - PUIU (România): “ Colac de closet peste pupăzăVJeg curat./Jună 
bătrână’'’ - sau, ilfpetrovian: “Câte clickuri poate da o clică ? ! Dacă este “dare pe faţă ” de ce nu 
este şi “ dare pe dos”ll “Să răscoleşti o răscoală ’, “ Cartofi rumeniţi la obraz ” etc.; Mircea 
MONU (România): “Starea de tinereţe : Tinereţea e o stare-n care/Arată omul de ce e-n 
stare/Chiar şi-atunci când el “nu are stare”\; Doru MOTOC (România): “Şi ce vreţi voi un 
paradox mai mare/Decăt să vezi un fiu risipitor/Că vine-acasă iar din deportare/Pentru 
motivul simplu că-i e dor”; Janet NICĂ (România): “ Educaţia este VARZĂ. Sănătatea este 
VARZĂ. Cultura este VARZĂ. Administraţia este VARZĂ. Defilăm în faţa lumii cu hazul de 
necaz şi cu PRAZUL. Morala nu mai face nici cât o CEAPĂ degerată. Guvernanţii, umflaţi ca 
DOVLECII, scot din PEPENI un neam cu tradiţii de mămăligă. Partidele politice îşi vînd, 
unele altora, CASTRA VEŢI la grădinar, iar poporului îi oferă, gratis, GOGONELE ”; 
Gheorghe NICULESCU - URICANI (România): “Am dreptul să fiu drept cu cel nedrept/Şi să 
nu fiu nedrept cu cel ce-i drept;/Am dreptul permanent de-a exista/Chiar dacă n-am cerut aşa 
ceva”; Octavian PALER (România): “Paradoxul vremurilor noastre în istorie este că avem 
clădiri mai mari dar suflete mai mici; autostrăzi mai largi dar minţi mai înguste. Cheltuim 
mai mult dar avem mai puţin; cumpărăm mai mult dar ne bucurăm mai puţin. Avem case mai 
mari, dar familii mai mici, avem mai multe accesorii dar mai puţin timp; avem mai multe 
funcţii dar mai puţină minte, mai multe cunoştinţe dar mai puţină judecată; mai mulţi experţi 
şi totuşi mai multe probleme, mai multă medicină dar mai puţină sănătate. Bem prea mult, 
fumăm prea mult, cheltuim prea nesăbuit, râdem prea puţin, conducem prea repede, ne 
enervăm prea tare, ne culcăm prea târziu, ne sculăm prea obosiţi, citim prea puţin, ne uităm 
prea mult la televizor şi ne rugăm prea rar. Ne-am multiplicat averile, dar ne-am redus 
valorile. Vorbim prea mult, iubim prea rar şi urâm prea des. Am învăţat cum să ne câştigăm 
existenţa dar nu cum să ne facem o viaţă, am adăugat ani vieţii şi nu viaţă anilor. Am ajuns 
până pe lună şi înapoi dar avem probleme când trebuie să traversăm strada să facem 
cunoştinţă cu un vecin. Am cucerit spaţiul cosmic dar nu şi pe cel interior. Am făcut lucruri 
mai mari dar nu mai bune...”; Tudor PĂROIU (România): “Aşa de târziu pentru ziua de 
ieri/şi-atăt de devreme/pentru ziua de mâine/nu ştiu ce-aş putea să spun/cât încă mai rîd/căt 
încă mai plâng/cât încă mai sunt./(mereu voi fi şi nu voi fi în acelaşi timp)”; Ion PĂTRAŞCU 
(România), Marinela PREOTEASA (România): “La Palat prin spate intră Stăpânii şi 
invitaţii./Iar prin faţă. . ./doar rataţiil/Un pitic, pe-o 'naltă scară fa ajuns viteaz o seară: /prin 
minciuni şi incantaţii, /a crescut... da-n alte spaţii!”; Andrei RADU (România): “„DII, 
PARPĂL”era o formaţie de muzică pop locală, de la noi, de la ţară, formată din calul Parpăl, 
o căruţă şi un căruţaş, acesta din urmă purtând şi titlul oficial de „şef de atelaj ”. Ei cântau pe 
la nunţi, botezuri fi... scandaluri publice. Au emigrat, clandestin, în Apus fi acolo se numesc 
„DEEP PURPLE”!”; Puiu RĂDUCAN (România): “Iubito, de vrei/s-o ducem bine/şi să nu ne 
prindă/tristeţea de mucegai/când vorbeşti cu mine să taci...”; Adriana STOENESCU 
(România), Ion URDĂ (România): “7. PDL se va autodelapida pedalînd pe-ndelete pe lepedeul 
lepădăturilor lapidare, lepădîndu-se de lepidoptere şi lipitori lipiţani şi toxine lipide.”; Tom 
DEIKER (SUA), Greg HALL (SUA), Wm MEYER (SUA), Kyle REVERAL (SUA), Mary 
Ellen WALSH (SUA), Eric PIERZCHALA (SUA), Florentin SMARANDACHE (SUA): 

“ 1 -Există reguli şi la excepţii. 2- Mie-mi plac fetele urâte (fiindcă cele frumoase m-ar înşela cu alţii)! 

3 -Aş vrea să merg în iad, deoarece în rai am impresia că-i teribil de plictisitor şi monoton... Doresc pe 

cineva care să mă iubească pentru defectele mele, nu pentru călită fi”; Peter SPECKER - TWIXT 
(SUA). 

III- ZICERI PARADOXISTE, ale: 

-Acad. Grigore Constantin MOISIL - paradoxist avant la lettre: “ O teoremă e o scrisoare de 
dragoste către un necunoscut, către acela care îi prinde nu numai înţelesul, ci şi toate 
subînţelesurile. Ştiinţa se răzbună ca o femeie: nu când o ataci, ci când o neglijezi... Ce este 
un pesimist? Un optimist bine informat. Nu e de părerea ta cel ce te aprobă, ci cel ce te 
imită. Marele regret al vieţii mele este de a nu fi avut nici unul. Nu există inimă mai mare pe 
lume, decât inima care ştie să iertel ” ; 

-din sau dintre: Axiomele paradoxiste ale secolului XXI : “ Psihiatrul mi-a zis că sunt nebun. 
I-am zis că am nevoie şi de o a doua opinie. Mi-a zis că sunt şi urât” (. . .ce doriţi mai mult, 
pentru a vă reveni cheful de viaţă?) - respectiv: 

-Aforismele săltăreţe cu imagini... şugubeţe (“Cm dragostea omori timpul, cu timpul omori 
dragostea ”), 

-Anunţuri paradoxiste româneşti autentice (... “1 -Nu primim buteliile clienţilor care 
explodează. 2-Eşti analfabet? Scrie-ne azi şi te ajutăm pe gratis. 3-Service Auto. Ridicăm şi 
livrăm maşina gratuit. Dacă ne încerci o dată, nu mai pleci în altă parte ” - şi 
-Aforismele cinicului (proverbe ruseşti) - cinic-daniilharms-iene, de-a binelea (înafară de 
eleganţa antică!): “ 1-Nu poţi îngenunchea un popor deprins să se târâie. 2-Nu-i greu să 
ademeneşti soţia altuia. Greu e să i-o dai înapoi. 3-Prietenia care nu cunoaşte hotare se 
cheamă expansiune ”; 

-Paradoxismele... de autor: “Am ajuns în America pentru că m-a trimis nevasta după cartofi. 
(Cristofor Columb). Forma mea de protest este demonstraţia. (Pitagora); “ involuntariatele ” 
paradoxiste “ mortale ”, din cadrul Bacalaureatului 2009. . . - după citirea cărora ori te vindeci, 
pe vecie, de pesimism, ori nimereşti la morgă, în urma unui atac cerebral (depinde 
de. . .profesie!): “ Inima este cel mai important organ genital al omului. Cu ajutorul câinelui 
Vitoria Lipan şi-a găsit foarte repede zăcămintele soţului ”. . .etc. etc. etc. 

. . .Motto-ul acestui redutabil capitol este. . . “nec plus ultra”: 

“ Pe frontispiciul celui mai mare spital de nebuni din lume, aflat la Lisabona, „marele nostru 
balamuc ” cum îl numesc portughezii, scrie cu litere mari : „ NU TOŢI CARE SUNT AICI 
SUNT BOLNAVI ŞL NU TOŢI CARE SUNT AFARĂ. ÎN LIBERTATE, SUNT SĂNĂTOŞI ” 

Cules de Ion Măldărescu. ..!!!” Excepţional (de adevărat!). 

IV - FOLCLOR PARADOXIST: Nu mai emigrez din România; Declaraţie de avere în vremuri 
de criză; La Băse vine un arab; Cele 7 minuni ale comunismului (“CELE 7 MINUNI ALE 
COMUNISMULUI : 1. Toţi aveau de lucru 2. Deşi toţi aveau de lucru, nimeni nu muncea 3. 
Deşi nimeni nu muncea, planul se făcea 4. Deşi planul se făcea, nimic nu se găsea 5. Deşi 
nimic nu se găsea, toţi aveau 6. Deşi aveau, toţi furau 7. Deşi toţi furau... nimic nu lipsea! De 
ce nu ne-o fi plăcut?); Abordări contradictorii; Analiză literară paradoxistă a basmului 
românesc; Paradoxul grijilor; Ţara pe uliţă; Negrul negru şi Albul curcubeu; Paradoxişti din 
fragedă pruncie. . .; Şi dacă. . .; Dacă; Mama lui Ştefan cel. . . Bugetar Cinstit; Definiţia 
democraţiei; Marea dilemă: Nevasta versus Amanta; Tocană pedelistă cu ciolan â la Băse; 
Zâmbiţi, vă rog!; Despre proşti şi prostie; întrebări (cu răspunsuri) paradoxiste (“2. O broască 
fără carapace este fără locuinţă sau dezbrăcată?... Răspuns: în primul rând e moartă. Pe 
urmă... depinde de orientarea sexuală... 2. Unde găseşti un câine fără picioare? Răspuns: 

Unde l-ai lasat! 3. Unde au femeile părul negru şi creţ? Răspuns: în Africa!” ); Banc; Gândire 
nepartizană; Glume paradoxiste; Paradoxismele iubirii; Gol - goală - goluri - goale; Bancuri 
noi... la modă (“ Propuneri de imn naţional: Descurcă-te, române... - şi: De-aş mai duce-o pau- 
la toamnă...”)', început de an şcolar în Franţa; Anul Caragialescu - Epistola apocrifă către 
Jenoh ot Hunyadivajda Eisenmarkt; Cu ochii pe ei! (paradoxtiri); Para-doxa educaţiei (“ Femeia 
este o fiinţă, pe care Dumnezeu a lăsat-o pe pămînt după chipul şi asemănarea lui, deşi toţi o 
preferă după chipul şi asemănarea lui Pamela Anderson Compunere liberă despre FEMEIE a 
elevului Gigei din clasa a VII-a”); Trecut şi prezent; Paradoxurile celei mai democratice justiţii; 
Paradoxuri multilinguale, umor românios; Folclor nou: Nunta copilei; Două lucruri extrem de 
dificil de realizat; Prudenţa evită accidentele (poveste în hieroglife); Sexul: muncă sau 
plăcere?... 

V- PARADOXURILE VIEŢII: Efectele încălzirii globale; Un alt efect al “încălzirii” în 
atmosfera politică a României; Noi limitatoare de viteză în Canada; Welcome to the 23th 
Century; Noul vehicul pentru vârstnici; Parada paradoxistă; Paradoxism de şantier; Paradoxismul 
dosarelor securiste; Reclame din perioada ailaltă; Paradoxismul sindicatelor japoneze; Five 
pearls of Scotish wisdom. 

VI- IMAGINI PARADOXISTE: Situaţii paradoxiste; Imagini compozite paradoxiste; 
Inventivitate paradoxistă; O poză antologică...; Unghiuri foto paradoxiste; Realităţi paradoxiste; 
Probă de imaginaţie; Unde s-a născut Bulă. . .; Was ist das? TIR-uri nemţeşti. . . Vin sau se 
duc?...; ... de intrat cu capul în zid (pictură 3D de John Pugh); ... şi replici aşijderea. 

Imaginile foto sunt, unele dintre ele, cvasi-geniale. . . ! 

Să nu ne luăm exclusiv după titluri, însă: chiar dacă pare că este reflectată doar situaţia exploziv- 
paradoxistă din România funambulesco-băsistă - realităţile mondiale/globaliste “ transcemT ' 
acest regionalism valah, aparent îngust - . . .în realitate, prin regimul alfredjarry-escului “UBU 
ROI”, de la Bucureşti - deosebit de fertil-paradoxiste, teribil de cinice, groteşti şi virulent- 
sarcastice...! 

...Şi, totuşi, Motto-ul din Petre Ţuţea (din fruntea capitolului I): Limba română are toate 
premisele valorice pentru a deveni o limbă universală, dar nu ştiu dacă e posibil acest marş 
istoric. Dacă am fi fost un popor cuceritor... Ceea ce ne lipseşte este îndrăzneala... Petre 
TUŢEA ” - este folosit, de către Maestrul FLORENTIN SMARANDACHE, tot pe post de 
paradox: “ marşul istoric ” al “ limbii române ca limbă universală ” a pornit chiar prin acest 
curent PARADOXIST - curent năucitor, violent-contradictoriu (de cele mai multe ori!), dar atât 
de pitoresc şi eliberator de gravitaţie a Vieţii Terestre, ca Imensă Puşcărie! - prin acest curent 
atât de specific ontologiei româneşti modem-contemporane, prin acest curent specific, parcă, 
Tărâmului Românesc (tărâm din care sunt exhibaţi/dezgropaţi/ÎNVIAŢI spre Mântuire 
Spirituală, “ÎNAINTAŞII BURLESCULUI ŞI GROTESCULUI VALAH”. BULĂ şi 
GEORGEL !), dar prin “ marşul” căruia sunt trezite, spre libertate şi viaţă emancipată de stres, şi 
celelalte Neamuri Terestre! - încât. . .tocmai ÎNDRĂZNEALA a devenit dimensiunea 
specificului valah (cel puţin în cultură! ), tot aşa cum s-au întâmplat lucrurile (şi. ..'Lucrările”, 
autohtone şi europene!), în epoca interbelică, în care avangardismele îşi descopereau (uimite, ba 
chiar scandalizate!) sorgintea, în scriitori valahi sau de origine valahă! 

. . .Mărturisesc, spăşit, că am cam mârâit (binişor!), atunci când mi s-a vorbit despre şi mi s-au 
etalat creaţiile paradoxiste (prin exemplificări internetistice!). Poate că voi fi avut eu “ introdus ” 
vreun “ supozitor morar sâcâitor - sau creaţiile respective (internetistico-virtuale!) nu m-au 
convins, din punct de vedere estetic (ştiţi, eu sunt de un estetism turbat!). Dar, citind, printre 
talazurile şi fulgerele de inteligenţă (amară, dar cathartică!) ale Antologiei lui FLORENTIN 
SMARADACHE, trebuie să mărturisesc că mi-a venit o idee (săraca singuratică!): nu cumva 
tocmai PARADOXISMUL va fi fiind soluţia moral-spirituală a libertăţii paradisiace (căutate şi 
regăsite!), nu cumva PARADOXISMULUI îi este dat să ne dea ce nu (mai) avem (de mult!), şi 
de lipsa căreia ne tot frăsuiam şi olicăiam, din minut în minut, anii şi lunile astea: 
LIBERTATEA FURLUATĂ (pe căi politice, mondialist-parşive)?! Nu cumva 
PARADOXISMUL este adevărata Faţă a Lui HRISTOS, care ne îndeamnă să ne eliberăm de 
grijile artificiale! - ... autentice bombe auto-amorsate, de conştiinţa/mintea noastră 
sucită/pervertită de către versatilii “psihologi/Psihologie”! De mintea noastră, dar stimulat 
(amorsajul bombei) de către duşmanii dublu-milenari (sau, poate, eterni!) ai ADEVĂRATULUI 
HRISTOS: “Nu puteţi să slujiţi lui Dumnezeu şi lui mamona. De aceea zic vouă: Nu vă 
îngrijiţi pentru viaţa voastră ce veţi mânca, nici pentru trupul vostru cu ce vă veţi îmbrăca; au 
nu este viaţa mai mult decât hrană şi trupul decât îmbrăcămintea ? Priviţi la păsările cerului, 
că nu seamănă, nici nu seceră, nici nu adună în jitniţe, şi Tatăl vostru Cel ceresc le hrăneşte. 
Oare nu sunteţi voi cu mult mai presus decât ele? Şi cine dintre voi, îngrijindu-se, poate să 
adauge staturii sale un cot ? Iar de îmbrăcăminte de ce va îngrijiţi ? Luaţi seama la crinii 
câmpului cum cresc: nu se ostenesc, nici nu torc. Şi vă spun vouă că nici Solomon, în toată 
mărirea lui, nu s-a îmbrăcat ca unul dintre aceştia. Iar dacă iarba câmpului, care astăzi este şi 
mâine se aruncă în cuptor, Dumnezeu astfel o îmbracă, oare nu cu mult mai mult pe voi, 
puţin credincioşilor? Deci, nu duceţi grijă, spunând: Ce vom mânca, ori ce vom bea, ori cu ce 
ne vom îmbrăca? Că după toate acestea se străduiesc păgânii; ştie doar Tatăl vostru Cel 
ceresc că aveţi nevoie de ele. Căutaţi mai întâi ÎMPĂRĂŢIA LUI DUMNEZEU şi dreptatea 
Lui şi toate acestea se vor adăuga vouă ” - Matei 6, 22-33. 

Orice s-ar spune, această autentică eliberare, de societatea mamonică, de fabrica ei de griji şi de 
terori perverse şi asasine - se află tocmai în miezul PARADOXISMULUI. Preoţii creştini 
(cei. . .”nepărâţr\) ar trebui să poarte Antologia Paradoxismului Internaţional, a lui 
FLORENTIN SMARANDACHE, ca pe o variantă, perfect hristică, a BREVIARULUI. . .Aici, 
între paginile ei (surprinzând, aparent, EFEMERUL zâmbetului uman, DAR DESCĂTUŞAT 
DE ORICE FARISEISM!), este atâta zvon înalt de Poezie HRISTICĂ (de o seninătate şi 
veselie cuviincioase, deşi tare şoltice, aşa cum numai Sfinţii Apostolii şi, mai pe urmă, Sfântul 
Francisc - au arătat Lumii!). . .sunt şi zboruri de păsări ale Cerului, încântate-descântate de 
viziunea Paradisului. . ., dar sunt şi mândri crini, cu straie de Duh, cum “ nici Solomon, în toată 
mărirea lui, nu s-a îmbrăcat ca unul dintre aceştiaV ’ îi spuneam, zilele acestea, unui amic: 

“ Antologia dlui Smarandache este «de tot hazul» - ŞI, TOCMAI DE ACEEA, ESTE O 
LUCRARE TERIBIL DE SERIOASĂ?' 

. . .Chiar dacă, pe ici, pe colo, vorbele sunt mai apăsate! în definitiv, Hristos NUMAI cu vorbe 
apăsate ( MULT mai apăsate, decât nevinovatele glume, eliberatoare de gravitaţie, din cartea ce- 
rni stă în faţă, cuminte, pe masă. . . !), le grăia celor nedrepţi şi cu fariseice “aere". . .şi prin vorbe 
apăsate le “ ’făsăia ” deşertele “ aere ”, revelând/re-educând omenia din ei! 

. . .Dacă va avea pe cine re-educa, şi cui revela. . .Asta este şi problema, specific românească, 
pentru viitorul eficienţei mental-spirituale a Antologiei lui FLORENTIN SMARANDACHE, 

prin incendiile şi fumul dens ale acestei lumi, care nu mai îngăduie celor mari şi tari, un obiect 
fără de care nu se pot vindeca, fără de care orişice Logos sună a clopot funebru: OGLINDA . 

. . .Dar voi, “ puţin credincioşilor ”, nu purtaţi voi grija sorţii acestei cărţi, cu totul speciale! " Ştie 
doar Tatăl vostru Cel ceresc ”, mai bine şi lămurit, decât oricare dintre noi, încotro va fi calea de 
folos şi de rost, a Antologiei Paradoxismului Internaţional, făurită de Maestrul FLORENTIN 
SMARANDACHE. . . ! Voi doar citiţi, gândiţi, râdeţi, cu senin al chipului şi al Duhului, de 
strâmbii sufletului şi de nemernicia grotescă, din omul terestru, atât de “ grăbit şi fandosito- 
încruntat" , spre toate crevasele, prăpăstiile şi hăurile lumii de jos... - suspinaţi, încet şi oftat, de 
neputinţele sale. . . (asta, dacă nu cumva aţi aflat modalităţi de a-1 opri şi de a-i readuce linişte 
“de sus ” şi RÂSUL CEL ÎNDREPTĂTOR ŞI FĂRĂ DE NICIO RĂUTATE, înapoi, în 
sufletul său zdrenţuit!) - . . .iar, în rest, toate cele de folos şi drepte, El “ le va adăuga vouă”\ 

prof. dr. Adrian Botez 

